L'època medieval inundarà Alaquàs un altre any
23/08/2016

# L'època medieval inundarà Alaquàs un altre any

*   23/08/2016
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=15711

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15711%2F0&title=Ajuntament%20d%27Alaqu%C3%A0s.%20Premsa.L%27%C3%A8poca%20medieval%20inundar%C3%A0%20Alaqu%C3%A0s%20un%20altre%20any)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15711/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15711/23082016nueva_Form_4.jpg)](https://www.alaquas.org/ficheros/documentos/2016/2/15711/23082016nueva_Form_10.jpg "<a href='https://www.alaquas.org/ficheros/documentos/2016/2/15711/23082016nueva_Form_10.jpg' target=_blank><i class='fa fa-external-link' aria-hidden='true'></i>.L'època medieval inundarà Alaquàs un altre any</a>")

El tradicional Mercat Medieval d'Alaquàs se celebrarà els dies 26, 27 i 28 d'agost

Un any més els carrers que envolten el Castell d’Alaquàs s'ompliran d'història i faran reviure una època passada a través de l'artesania tradicional, l'entreteniment i l'art. El mercat medieval que organitza cada any l'Ajuntament d'Alaquàs tindrà lloc els dies 26, 27 i 28 d'agost. 

Durant el cap de setmana s'exposaran i vendran nombrosos productes artesanals. El mercat medieval constarà d'una variada proposta gastronòmica, de comerç i d'oci.

Per als amants del menjar hi haurà una zona gastronòmica en la qual es vendran aliments com mel, dàtils, forns, torró, formatges o gominoles. D'altra banda, hi haurà zones infantils en les quals els més xicotets podran divertir-se jugant en la ludoteca, les taules d'enginy, els cavallets da Vinci, les estructures musicals, el tir amb arc o el laberint musical.

Aquests dies també estaran replets d'espectacles i tallers demostratius que traslladaran als allí presents a l'època evocada. Així, es realitzaran teatres d'animació amb la Companyia Luís Oviedo, exposicions de manuscrits dels segles XV-XVI, espectacles del grup egipci El Laff, exhibicions de lluita, danses amb l'Associació cultural Ahlam d'Alaquàs i xarrades amb Nosaltres els Càtars. Igualment, es faran elaboracions de mosaics, exhibicions de torners que treballen amb els peus, talla de fusta, demostracions del tintorer i molt més.  
  
L'horari del mercat serà de 18:00 a 2:00 hores el divendres i dissabte i de 18:00 a 00:00 hores el diumenge.